પ્રોફેસરે રચનાને કહ્યું, રચના તારી જ ફી બાકી છે ! રચનાએ કહ્યું, સર હું બે દિવસમાં જ ભરી દઈશ ! પ્રોફેસર બોલ્યા, બે દિવસનો ત્રીજો દિવસ ન થવો જોઈએ. રચનાએ કહ્યું, હા સર ! રચના બેંગ્લોરમાં એકલી રહેતી હતી. તેના મમ્મી-પપ્પા નહોતા અને કાકા-કાકીએ તેનો ઉછેર કરી અને બહાર ભણવા મૂકી દીધી હતી. રચના બીજી છોકરીઓ સાથે ફ્લેટમાં રહેતી હતી અને ત્યાં જ જમવાનું બનાવતી. રચનાના મનમાં એક જ વાત હતી કે વીસ હજાર રૂપિયા ફી કેવી રીતે ભરવી ? રચનાએ તેના કાકાને ફોન કર્યો પણ તેમને પૈસા માટે ચોખ્ખી ના પાડી દીધી ! રચના કૉલેજથી ઘરે આવી અને જમ્યા વગર બેસીને વિચારવા લાગી કે પૈસા ક્યાંથી લાવું ? તેની રૂમમેટ સાક્ષીએ કહ્યું, રચના શું થયું ?